Diari Oficial de la Generalitat Valenciana


Sumari del DOGV 9044, del 18-03-2021 (2021/2861)

Informació pública de l'alçament d'actes prèvies a l'ocupació de les finques afectades pel projecte de «Línia elèctrica a 66 kV (DC) E/S en STR Onda de L/Corral de Cuervo-Vila-real i connexió en T 66 kV (SC) Vila-real-Corral del Cuervo», al terme municipal d'Onda. Expedient ATLINE/2018/3/12-JUEXPR/2020/4/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9044

Data del DOGV
:   18-03-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/2861


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de l'alçament d'actes prèvies a l'ocupació de les finques afectades pel projecte de «Línia elèctrica a 66 kV (DC) E/S en STR Onda de L/Corral de Cuervo-Vila-real i connexió en T 66 kV (SC) Vila-real-Corral del Cuervo», al terme municipal d'Onda. Expedient ATLINE/2018/3/12-JUEXPR/2020/4/12. [2021/2861]  
  
Amb data 20 de juliol de 2020, el cap del Servei Territorial d'Indústria i Energia de Castelló va dictar una resolució per la qual es va autoritzar I-DE Redes Eléctricas Inteligentes, SAU, abans (Iberdrola Distribución Eléctrica, SAU) i es va declarar, en concret, la utilitat pública del projecte «Línia elèctrica a 66 kV (DC) E/S en STR Onda de L/Corral de Cuervo-Vila-real i connexió en T 66 kV (SC) d'Onda-Vila-real-Corral del Cuervo», al terme municipal d'Onda (Castelló).  
Aquesta declaració d'utilitat pública, d'acord amb el que es disposa en l'article 56 de la Llei 24/2013, de 26 de desembre, del sector elèctric, porta implícita la necessitat d'ocupació dels béns i drets afectats i implica la urgent ocupació d'aquests a l'efecte de l'article 52 de la Llei d'expropiació forçosa i l'article 149 de l'RD 1955/2000, d'1 de desembre.  
  
En virtut d'això, el cap del Servei Territorial d'Indústria i Energia de Castelló, d'acord amb el que es disposa en l'article 52 de la Llei d'expropiació forçosa, notifica a les persones titulars dels béns i drets afectats a l'Ajuntament on radiquen les finques afectades el punt de reunió per a, de conformitat amb el procediment que estableix aquest article, dur a terme l'alçament d'actes prèvies a l'ocupació i, si escau, les d'ocupació definitiva.  
Totes les persones interessades, així com les persones que siguen titulars de qualsevol classe de drets o interessos sobre els béns afectats hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució. Aquestes persones interessades podran estar acompanyades dels seus perits i un notari, si ho consideren oportú, amb les despeses al seu càrrec.  
L'alçament d'actes tindrà lloc els dies 27 i 28 d'abril de 2021 a l'Ajuntament d'Onda.  
L'ordre d'alçament d'actes es comunicarà a cada interessat mitjançant l'oportuna cèdula de citació, on figurarà la relació de persones titulars convocades en el tauler d'edictes de l'Ajuntament indicat i en l'annex.  
Es fa saber que aquesta publicació es realitza igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació als titulars desconeguts o amb domicili ignorat o a aquells en què s'ha intentat la notificació, però aquesta no s'ha pogut practicar. En l'expedient expropiatori, I-DE Redes Eléctricas Inteligentes, SAU, assumirà la condició de beneficiària.  
  
Castelló de la Plana, 4 de març de 2021.- El cap del Servei Territorial d'Indústria i Energia: Gerardo Nebot García.